इंग्लैंड के खिलाफ 12 जुलाई से शुरू हो रही तीन मैचों की वनडे सीरीज के लिए तेज गेंदबाज शार्दुल ठाकुर को चोटिल जसप्रीत बुमराह की जगह भारतीय टीम में शामिल किया गया है। बुमराह को आयरलैंड के खिलाफ डबलिन में पहले टी20 मैच के दौरान बाएं अंगूठे में चोट लग गई थी। इसकी वजह से वह इंग्लैंड के खिलाफ मौजूदा टी20 श्रृंखला से बाहर हो गए हैं। जसप्रीत बुमराह ने लीड्स में अपने अंगूठे का आॅपरेशन कराया है और अब वह भारत लौटेंगे।